**Jēkabpils pilsētas domes**

**07.07.2016. ĀRKĀRTAS DOMES SĒDES plkst.1030**

**DARBA KĀRTĪBA**

Jēkabpilī

06.07.2016.

|  |  |  |
| --- | --- | --- |
| **Nr.****p.k.** | **Lēmuma nosaukums** | **Lēm.Nr.** |
| **1.** | Par grozījumu 16.06.2016. domes lēmumā Nr.180 “Par aizņēmumu ielu investīciju projektam „Dūmu, Atmodas un Kadiķu ielas pārbūve, Jēkabpilī” | **188** |

Jēkabpils pilsētas domes priekšsēdētājs (personiskais paraksts) L.Salcevičs

Spodre 65207322

**LĒMUMS** **Nr.188**

Jēkabpilī

07.07.2016. (protokols Nr.18, 1.§)

Par grozījumu 16.06.2016. domes lēmumā Nr.180 “Par aizņēmumu ielu investīciju projektam „Dūmu, Atmodas un Kadiķu ielas pārbūve, Jēkabpilī”

 Pašvaldībā saņemts Akciju sabiedrības “Ceļu inženieri” 06.07.2016. iesniegums Nr.1.9-80, kurā tiek lūgts pārtraukt līguma slēgšanas procesu iepirkumā Nr.JPP 2016/51 “Dūmu ielas, Atmodas ielas un Kadiķu ielas pārbūves, Jēkabpilī, būvdarbu uzraudzība”. Sakarā ar to, ka nākamā pretendenta summa būvdarbu uzraudzībai ir lielāka, projekta īstenošanai nepieciešama papildus aizņēmuma summa 19 820,00 *euro* un pašvaldības līdzfinansējums 5 396,00 *euro* apmērā.

Augstāk minēto izmaiņu rezultātā projekta kopējās izmaksas sastāda 2 831 503,00 *euro* (summa ar PVN), tajā skaitā projektēšanas, būvdarbu, autoruzraudzības un būvuzraudzības pakalpojumu apmaksa. Projekta finansēšanas avoti: pašvaldības finansējums 2015.gadā – 13 915,00 *euro*, pašvaldības līdzfinansējums 25% apmērā no projekta izmaksām 2016.un 2017.gadā – 704 398,00 *euro* un aizņēmums no Valsts kases 75% apmērā no projekta izmaksām 2016. un 2017.gadā 2 113 190,00 *euro*.

 Projekta finansējums plānots Jēkabpils pilsētas pašvaldības budžetā (tāmē budž.kl.kods 04.510.07 - Pašvaldības ielu remonts) sekojošās daļās: 2015.gadā 13 915,00 *euro*; 2016.gadā 1 398 001,00 *euro*, tajā skaitā pašvaldības līdzfinansējums 349 501,00 *euro* un aizņēmums no Valsts kases 1 048 500,00 *euro*, papildus plānots iekļaut 2016.gada septembra budžeta grozījumos pašvaldības līdzfinansējumu 2 698,00 *euro* un aizņēmumu no Valsts kases 8 095,00 *euro* apmērā. 2017.gadā plānots iekļaut budžetā 1 408 794,00 *euro*, tajā skaitā pašvaldības līdzfinansējums 352 199,00 *euro* un aizņēmums no Valsts kases 1 056 595,00 *euro*.

Pamatojoties uz likuma „Par pašvaldībām” 21.panta pirmās daļas 19.punktu, likuma „Par pašvaldību budžetiem” 22., 24.pantu, „Likuma par budžetu un finanšu vadību” 41.panta piekto daļu, likuma „Par valsts budžetu 2016.gadam” 15.panta 3.punkta 3.apakšpunktu, 5.punkta 3.apakšpunktu, Ministru kabineta 25.03.2008. noteikumu Nr.196 „Noteikumi par pašvaldību aizņēmumiem un galvojumiem” 15.1.punktu, ņemot vērā Finanšu komitejas 07.07.2016. lēmumu (protokols Nr.13, 11.§),

Jēkabpils pilsētas dome nolemj:

1. Izdarīt grozījumu Jēkabpils pilsētas domes 16.06.2016. lēmumā Nr.180 “Par aizņēmumu ielu investīciju projektam „Dūmu, Atmodas un Kadiķu ielas pārbūve, Jēkabpilī” un izteikt lēmuma 1.punktu šādā redakcijā:

 “1. Ņemt vidējā termiņa aizņēmumu Valsts kasē 2 113 190,00 *euro* (divi miljoni viens simts trīspadsmit tūkstoši viens simts deviņdesmit eiro un 00 centi*)* apmērā ar Valsts kases noteikto gada aktuālo procentu likmi ar mērķi ielu investīciju projekta „Dūmu, Atmodas un Kadiķu ielas pārbūve, Jēkabpilī” - īstenošanai. Aizņēmumu ņemt ar atmaksas termiņu 15 gadi. Pamatsummas atmaksu sākt pēc diviem gadiem. Aizņēmuma atmaksu garantēt ar pašvaldības budžetu. Aizņēmumu izņemt vidējā termiņā sekojošās daļās:

1.1. 2016.gadā – 1 056 595,00 *euro* (viens miljons piecdesmit seši tūkstoši pieci simti deviņdesmit pieci eiro un 00 centi), sākot ar 2016.gada jūliju;

1.2. 2017.gadā – 1 056 595,00 *euro* (viens miljons piecdesmit seši tūkstoši pieci simti deviņdesmit pieci eiro un 00 centi), sākot ar 2017.gada janvāri.

2. Kontroli par lēmuma izpildi veikt Jēkabpils pilsētas pašvaldības izpilddirektoram.

Sēdes vadītājs

Domes priekšsēdētājs (personiskais paraksts) L.Salcevičs

Zelčāne 65207314